У першую суботу верасня (05.09) я ўдзельнічаў як адзін з чатырох чальцоў знакамітай “каманды мары” (”dreamteam”) у беларускім чэмпіянаце па спартыўнай орніталогіі ў дзевяцігадзіннай гонцы за птушкамі. Праз 2 тыдні (19.09) я зноў апынуўся на стартавай лініі гонкі за птушкамі, аднак на гэты раз у Швецыі. Іншую назву мела і мая каманда –“170”. Назва ж тлумачыцца вельмі проста – столькі год мы, чатыры сябры і чальцы каманды – правялі ў назіраннях за птушкамі.